CELEX: 62017TA0166
Language: hr
Date: 2019-01-22 00:00:00
Title: Predmet T-166/17: Presuda Općeg suda od 22. siječnja 2019. – EKETA protiv Komisije („Arbitražna klauzula — Ugovor Sensation sklopljen u okviru šestog okvirnog programa — Prihvatljivi troškovi — Obavijest o terećenju koju je tuženik izdao u svrhu naplate predujmljenih iznosa — Vjerodostojnost evidencija radnog vremena — Sukob interesa”)

18.3.2019   
            
            
               HR
            
            
               Službeni list Europske unije
            
            
               C 103/24
            
         
      Presuda Općeg suda od 22. siječnja 2019. – EKETA protiv Komisije
      (Predmet T-166/17) (1)
      
      ((„Arbitražna klauzula - Ugovor Sensation sklopljen u okviru šestog okvirnog programa - Prihvatljivi troškovi - Obavijest o terećenju koju je tuženik izdao u svrhu naplate predujmljenih iznosa - Vjerodostojnost evidencija radnog vremena - Sukob interesa”))
      (2019/C 103/31)
      Jezik postupka: grčki
      
         Stranke
      
      
         Tužitelj: Ethniko Kentro Erevnas kai Technologikis Anaptyxis (EKETA) (Solun, Grčka) (zastupnici: V. Christianos i S. Paliou, odvjetnici)
      
         Tuženik: Europska komisija (zastupnici: A Katsimerou, O. Verheecke i J. Estrada de Solà, a zatim A Katsimerou, A. Kyratsou i O. Verheecke, agenti)
      
         Predmet
      
      Zahtjev na temelju članka 272. UFEU-a kojim se, s jedne strane, traži utvrđenje toga da je potraživanje iz Komisijine obavijesti o terećenju br. 3241615291 od 29. studenoga 2016., u skladu s kojom joj tužitelj mora naknaditi iznos od 197 799,52 eura subvencije koju je primio za studiju o istraživačkom projektu Sensation neosnovano do iznosa od 179 101,34 eura i kojim se, s druge strane, traži utvrđenje toga da sporni iznos odgovara prihvatljivim troškovima koje tužitelj nije obvezan naknaditi.
      
         Izreka
      
      
                  1.
               
               
                  Europskoj komisiji nalaže se da Ethniko Kentro Erevnas kai Technologikis Anaptyxis (EKETA) plati, kao prvo, iznos od 19 522,57 eura koji odgovara prihvatljivim troškovima osoblja, uvećan za pripadajuće neizravne troškove i zatezne kamate po stopi od 3,50 % koje na taj iznos teku počevši od 12. svibnja 2017. do njegove potpune isplate, kao drugo, zateznih kamata na iznos od 2 950 eura po stopi od 3,50 %, koje se obračunavaju počevši od 12. svibnja 2017. do 28. studenoga 2017. i, kao treće, zateznih kamata na iznos od 8 988,21 eura po stopi od 3,50 %, koje se obračunavaju počevši od 12. svibnja 2017. do isplate tog iznosa 2. listopada 2017.
               
            
                  2.
               
               
                  Tužba se u preostalom dijelu odbija.
               
            
                  3.
               
               
                  EKETA će snositi vlastite troškove i devet desetina troškova Komisije koja će snositi desetinu vlastitih troškova.
               
            
         (1)  SL C 151, 15. 5. 2017.